stanford-oval/wikipedia huggingface dataset:
...Nothing Like the Sun
הקטעים באלבום

| # | שם השיר | מידע נוסף |
| --- | --- | --- |
| 1 | The Lazarus Heart (הלב של לזרוס) | שיר קודר המספר על הייסורים שעבר סטינג בעת מותה של אמו. ובמילותיו – "היה זה סיוט-לילה מוחשי שכתבתי והפכתי לשיר". |
| 2 | Be Still My Beating Heart (הירגע, לבי ההולם) | השיר עוסק במאבק בין הרגשות השולטים לבין הידע שנצבר מניסיון חיים קודם והמחייב להתנהג בשכלתנות. |
| 3 | Englishman In New York (אנגלי בניו יורק) | השיר הוא מחווה לסופר והשחקן האנגלי קוונטין קריספ, שעבר בערוב ימיו להתגורר בניו יורק וסיפר בבדיחות הדעת לסטינג כי הוא מחכה לאזרחות האמריקנית על מנת לבצע פשע מבלי להיות מגורש. לשאלת סטינג על איזה פשע הוא חושב, ענה קריספ "או, משהו זוהר, בלתי אלים – בימים אלה הפשיעה מזהירה לעיתים רחוקות". רמז להמתנה לאזרחות מופיע בבית החוזר "אני זר... אני זר חוקי, אני אנגלי בניו יורק". |
| 4 | History Will Teach Us Nothing (ההיסטוריה לא תלמדנו דבר) | שיר בעל גוון פוליטי הנושא על נס את האמונה בזכויות האדם ובמאבק לא-אלים. |
| 5 | (They Dance Alone (Cueca Solo (הן רוקדות לבדן (סולו קוּאֶקה)) | את ההשראה לשיר קיבל סטינג כאשר צפה בהפגנות היגון של אמהות, נשים ובנות של גברים שנעלמו בצ'ילה, שמשערים כי עונו ונרצחו על ידי הדיקטטורה הצבאית ששלטה אז בצ'ילה, שרקדו את ה"קוּאֶקה" (הריקוד הלאומי של צ'ילה) לבדן כשתמונותיהם של יקיריהן מוצמדות בסיכות לבגדיהן. הגיטריסט רובן בלאדס מצטרף לשירה בספרדית. בבית האחרון בשיר פונה סטינג ישירות לשליט צ'ילה דאז, אוגוסטו פינושה, מבטיח לו שהכסף הזר שמחזיק אותו בשלטון ייגמר יום אחד ותוהה האם פינושה יכול לחשוב על אמו הרוקדת עם בנה הבלתי נראה? |
| 6 | Fragile (שברירי) | שיר פוליטי נוסף המוחה נגד האלימות חסרת הטעם באמריקה הלטינית, שבה קשה להבחין מתי קבוצה חמושה מייצגת "לוחמי חופש דמוקרטיים" ומתי מדובר בצבא הפרטי של ברוני סמים בלתי פוליטיים. בן לינדר, מהנדס אמריקני, נרצח ב-1987 בידי ה"קונטראס" שמומנו על ידי ממשלו של רונלד רייגן כדי להפיל את משטר הסנדיניסטים בניקרגואה. שיר זה זכה לגרסאות כיסוי רבות. בין המבצעים הנוספים לשיר הם דיון וורוויק, חוליו איגלסיאס וורדינה כהן. |
| 7 | We'll Be Together (נהיה יחדיו) | שיר קצבי שנועד מלכתחילה למצעד המכירות האמריקני. |
| 8 | Straight to My Heart (ישירות ללבי) | שיר אהבה המתחיל בנבואה כי בעתיד יחליפו אמצעים מלאכותיים את האושר, הרומנטיקה והמגע האנושי, אבל עד אז מציע הזמר לאהובתו לבוא לביתו, להיות האור שבחייו ומבטיח לה שלעולם לא תצטרך לטאטא את הרצפה בביתו. |
| 9 | Rock Steady (יציב כסלע) | פרודיה על תיבת נח. השיר מלווה ברעמים, בקטע המספר על הגשמים, ובקולות חיות (קופים ופילים), בקטע המספר על הטיפול המפרך בחיות שבתיבה. |
| 10 | Sister Moon (אחות לבנה) | השיר נולד כתוצאה מהמפגש בין סטינג לשיכור, מפגש שהוליד גם את שם התקליט. את השיר הקדיש סטינג לכל אלה ששפיותם תלויה במצב הלבנה בשמים. השורה הראשונה של סונטה 130 של שייקספיר פותחת את הבית האחרון בשיר זה. |
| 11 | Little Wing (כנף קטנה) | גרסת כיסוי לשיר אהבה של ג'ימי הנדריקס. |
| 12 | The Secret Marriage (החתונה הסודית) | שיר אהבה המספר על זוגיות שאיננה זקוקה לשום כנסייה ארצית שתברך על האיחוד או מדינה שתעניק לה רישיון. את הלחן לשיר ביסס סטינג על מנגינה של הנס אייזלר (1962 – 1898), מלחין יהודי אוסטרי שגלה מגרמניה הנאצית לארצות הברית וממנה גורש למזרח גרמניה בשל האשמה בקומוניזם. |
הקטעים באלבום > רשימת הקטעים באלבום

כל השירים נכתבו והולחנו על ידי סטינג (למעט היכן שמצוין אחרת).
| מס' | שם | משך |
| --- | --- | --- |
| 1. | The Lazarus Heart  | 4:35 |
| 2. | Be Still My Beating Heart  | 5:34 |
| 3. | Englishman In New York  | 4:27 |
| 4. | History Will Teach Us Nothing  | 5:07 |
| 5. | (They Dance Alone (Cueca Solo  | 6:48 |
| 6. | Fragile  | 3:58 |
| 7. | We'll Be Together  | 4:53 |
| 8. | Straight to My Heart  | 3:54 |
| 9. | Rock Steady  | 4:28 |
| 10. | Sister Moon  | 3:57 |
| 11. | Little Wing (מילים ולחן: ג'ימי הנדריקס)   | 5:03 |
| 12. | The Secret Marriage (לחן: הנס אייזלר, מילים: סטינג)   | 2:02 |
| משך כולל: | משך כולל: | 54:45 |
יחס הביקורת והציבור

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
AllMusic: 
שיקגו טריביון: 
"האנציקלופדיה למוזיקה פופולרית(אנ'): 
לוס אנג'לס טיימס: 
"אורלנדו סנטינל"(אנ'): 
רולינג סטון: 
מדריך האלבומים של רולינג סטון (אנ'): 
וילג' ווייס: B
האלבום התקבל בהערכה רבה על ידי מבקרי המוזיקה. בעוד שתקליט האולפן הקודם "The Dream of the Blue Turtles" הוגדר כניסיון יומרני מצדו של סטינג, באלבום החדש הוא נתפס כמתאמץ פחות והוא הרמוני וזורם הרבה יותר.
באתר Allmusic נכתב כך:
אם כך, מדוע אלבום זה טוב מקודמו? משום שלא נראה כאילו סטינג משתדל כל כך. הוא זורם בטבעיות, בדיוק משום שהוא לא מנסה להיות תקליט ג'אז-רוק בלבד (הודות לנוכחות קבוצת המקצב של סטינג והמתופף מאנו קאשה) ומשום שהלחנים הם מרומזים, נטבעים לאיטם בזיכרון, בעוד שהתקליט כולו מתנגן על פי מצב הרוח של השומע, כלומר מתנגן נהדר כמוזיקת רקע או כתקליט הדורש הקשבה רצינית ומרוכזת… זהו אחד התקליטים הטובים ביותר שלו.
אנתוני דקרטיס (Anthony Decurtis) כתב במגזין רולינג סטון:
'Nothing Like The Sun…' אלבום עוצמתי, לעיתים מהפנט, הממזג סגנונות ג'אז ורוק לסוויטה של שנים עשר שירים על אהבה, פוליטיקה ומשמעות החיים של היחיד – נמנע מהנוקשות של המודעות העצמית שהכתימה את אריך-נגן הסולו הראשון של סטינג, The Dream of the Blue Turtles. בעוד שהאלבום ההוא נראה לעיתים קרובות כהתגלמות עקרה של היומרות לפיוז'ן ג'אז, Nothing Like the Sun…, זורם בטבעיות…
המרקמים האינסטרומנטליים והטון האישי של האלבום מונעים אפשרות של קטעי סולו מהממים או אלתור; זוהי החמצה מסוימת בהתחשב בנגנים בסדר גודל של מרסליס וקירקלנד. עם זאת, אחת ההפתעות המלבבות בתקליט היא ההמראה הלירית של הגיטריסט הייראם בולוק במהלך גרסת הכיסוי המפתיעה לשירו של ג'ימי הנדריקס "כנף קטנה".
עם זאת, בכל תצורה, Nothing Like the Sun… מייצג התפתחות מרשימה עבור סטינג. קולו עשיר, מחוספס ובוגר יותר, רעיונותיו מורכבים יותר, והמוזיקה שלו מתרחבת מבלי שיורגש מאמץ. עיני אהובתו אולי אינן כשמש כלל ועיקר, אבל אלבום מצוין חדש זה של כישרונו הנועז של סטינג זוהר במלוא עוצמתו.
הסינגל הראשון מהאלבום והלהיט הגדול ביותר מתוכו, "We'll Be Together" (נהיה יחדיו) (ועל פי השמועה, שיר שסטינג לא כל כך חיבב), מתנגן במקצב ריקוד בולט וצלילים עיליים של פאנק; הסינגל הגיע למקום השביעי במצעד 100 הסינגלים השבועי של עיתון בילבורד לקראת סוף 1987 ואף גלש לטבלת הרית'ם אנד בלוז. המכירות המשוערות של התקליט בעולם עומדות על למעלה מ-18 מיליון עותקים, והוא לכן גם האלבום הנמכר ביותר של סטינג.
האלבום היווה השראה למיני-אלבום ההמשך של סטינג Nada Como el Sol(אנ') (בספרדית: לא כשמש כלל), בו שר סטינג בספרדית או בפורטוגזית ארבעה משירי האלבום, ובמקרה של השיר "Fragile" (שביר) – בשתי השפות. האלבום הצליח באמריקה הדרומית.
שלוש שנים לאחר הוצאתו הראשונה של האלבום לאור, ביצע המפיק ההולנדי בן ליברנד (Ben Liebrand), רמיקס לשיר "Englishman in New York" (אנגלי בניו יורק), ככל הנראה במטרה להחזיר למצעדים את סטינג לאחר שנעדר מהם במשך השנתיים שקדמו לכך. הוא הוסיף מקצב ריקודים חזק, והאריך את ההקדמה של השיר. הביצוע המחודש היה ללהיט במועדונים והגיע עד למקום ה-15 בטבלת שירי הפופ בהממלכה המאוחדת. צד ב' של הסינגל המורחב כלל גרסת ריקודים של "We'll Be Together" (נהיה יחדיו).
יחס הביקורת והציבור > סינגלים

"We'll Be Together" (נהיה יחדיו) – 1987. מספר 7 במצעד בארצות הברית.
"Be Still My Beating Heart" (הירגע, לבי ההולם) – 1988. מספר 15 במצעד בארצות הברית.
"Englishman in New York" (אנגלי בניו יורק - רמיקס) – 1990. מספר 15 במצעד בבריטניה.
יחס הביקורת והציבור > מכירות האלבום

בריטניה: מקום ראשון במצעדי המכירות
ארצות הברית: מקום תשיעי במצעדי המכירות, סך הכול מכירות בארצות הברית: 2,000,000
רשימת האמנים המשתתפים

קולות – סטינג, רנה גייאר, דולט מקדונלד, ג'אניס פנדרוויס, וסטה ויליאמס, רובן בלדס
גיטרות – סטינג, אריק קלפטון, מארק נופלר, פריד האק, אנדי סאמרס, היראם בולוק, רובן בלדס
גיטרות בס – סטינג, מרק איגן
תופים- קנווד דנרד, מנו קאצ'ה, אנדי ניומרק
כלי הקשה – מינו צינלו
קלידים – קני קירקלנד
פסנתר – קן הלמן
סקסופון – ברנפורד מרסליס
מנצח – גיל אוונס (על תזמורתו)
מצעדים > מצעדים שבועיים

|   ‏‏‏  מצעדים שבועיים (8–1987)> מדינה |   ‏‏‏  מצעדים שבועיים (8–1987)> מצעד |   ‏‏‏  מצעדים שבועיים (8–1987)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 3 |
|  אוסטרליה | מצעד האלבומים האוסטרלי | 3 |
|  איטליה | מצעד האלבומים האיטלקי | 1 |
|  ארצות הברית | בילבורד 200 | 9 |
|  ארצות הברית | מצעד אלבומי ה-R&B/היפ-הופ | 52 |
|  גרמניה | GfK – טופ 100 | 4 |
|  הולנד | מצעד 100 האלבומים ההולנדיים | 3 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | - |
|  יפן | אוריקון | 1 |
|  נורווגיה | VG-lista | 2 |
|  ניו זילנד | המצעד הניו זילנדי הרשמי | 13 |
|  ספרד | PROMUSICAE | 2 |
|  צרפת | SNEP | 3 |
|  קנדה | מצעד האלבומים הקנדי | 3 |
|  שוודיה | סוורייטופליסטן | 7 |
|  שווייץ | המצעד השווייצרי | 3 |
מצעדים > מצעדים שנתיים

|   ‏‏‏  מצעדים שנתיים (1987)> מדינה |   ‏‏‏  מצעדים שנתיים (1987)> מצעד |   ‏‏‏  מצעדים שנתיים (1987)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 82 |
|  הולנד | מצעד 100 האלבומים ההולנדיים | 65 |
|  הממלכה המאוחדת | מצעד האלבומים הבריטי | 68 |
|  יפן | אוריקון | 56 |
|  צרפת | SNEP | 4 |
|  קנדה | מצעד האלבומים הקנדי | 26 |
|   ‏‏‏  מצעדים שנתיים (1988)> מדינה |   ‏‏‏  מצעדים שנתיים (1988)> מצעד |   ‏‏‏  מצעדים שנתיים (1988)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 8 |
|  אוסטרליה | מצעד האלבומים האוסטרלי | 46 |
|  איטליה | מצעד האלבומים האיטלקי | 3 |
|  ארצות הברית | בילבורד 200 | 24 |
|  הולנד | מצעד 100 האלבומים ההולנדיים | 6 |
|  הממלכה המאוחדת | מצעד האלבומים הבריטי | 84 |
|  יפן | אוריקון | 87 |
|  שווייץ | המצעד השווייצרי | 3 |
מצעדים > מצעד העשור

|   ‏‏‏  מצעד העשור – שנות השמונים> מדינה |   ‏‏‏  מצעד העשור – שנות השמונים> מצעד |   ‏‏‏  מצעד העשור – שנות השמונים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 19 |
תיאודריך הרביעי

תיאודריך הרביעי (בלטינית: Theudericus IV, תאודריקוס; בצרפתית: תיירי; נולד ב-712 לערך, מת בין ה-16 במרץ וה-30 באפריל 737) היה מלך הפרנקים מן השושלת המרובינגית בין 721 למותו. הוא היה בנו של המלך דגוברט השלישי. כמו אביו, גם הוא היה שליט בתואר בלבד, והמאיורדומוס קרל מרטל משך בחוטיו ונשא במושכות השלטון בפועל. תיאודריך היה המלך הלפני-אחרון של ממלכת הפרנקים שהשתייך לשושלת המרובינגית, לפני שהשושלת הקרולינגית השתלטה על המדינה דה-יורה.
תיאודריך נולד אחרי שנת 711, ככל הנראה ב-713. קרל מרטל החזיק אותו במנזר של (Abbaye de Chelles) ולאחר מכן בשאטו תיירי. לאחר מותו של כילפריך השני בפברואר 721 הכתיר מרטל את תיאודריך כמלך. שלטונו היה זה של "מלך עושה-כלום" (roi fainéant). אין מידע על פעילויותיו השלטוניות. תיאודריך מת ב-737 והמלך הבא (והאחרון משושלת המרובינגים) של ממלכת הפרנקים, כילדריך השלישי, הוכתר ב-743, על ידי פפין הגוץ.
דוד צוקר (סטטיסטיקאי)

| --- | --- |
אין תמונה חופשית
 לידה:  1961  (בן 63 בערך) בולטימור, ארצות הברית 
 ענף מדעי:  סטטיסטיקה
 מקום מגורים:  ישראל, ארצות הברית
 מקום לימודים:  אוניברסיטת ג'ונס הופקינס 
 מנחה לדוקטורט:  אלן פ. קאר 
 מוסדות:  האוניברסיטה העברית בירושלים (1 באוקטובר 1992)  אוניברסיטת שיקגו 
 תלמידי דוקטורט:  מלכה גורפיין אורגד
 pluto.huji.ac.il/~mszucker/
 
דוד צוקר (באנגלית: David M. Zucker; ‏נולד ב-1961) הוא סטטיסטיקאי ישראלי, לשעבר ראש המחלקה לסטטיסטיקה באוניברסיטה העברית בירושלים.
חייו

נולד בבולטימור, מרילנד, ארצות הברית ב-21 בספטמבר 1961. למד באוניברסיטת ג'ונס הופקינס שבה השלים תואר ראשון (1980), תואר שני (1981) ודוקטורט (1986) במחלקה למתמטיקה. בנוסף בעל תואר במשפטים מאוניברסיטת מרילנד (1987).
עבד ב־FDA ובמכונים הלאומיים לבריאות בארצות הברית.
בשנת 1992 עבר לירושלים, ישראל. נשוי ולו שישה ילדים.
הערות שוליים

↑  David M. Zucker, האוניברסיטה העברית
| --- | --- |
בקרת זהויות :  NLI: 987007298118805171  GND: 171812107  LCCN: n82008391  MGP: 6737  ORCID: 0000-0002-2104-4913  VIAF: 5156148269776505230008   WorldCat (עם VIAF): 5156148269776505230008
כילדברט השלישי

כילדברט השלישי (Childebert III;‏ 683 - 23 באפריל 711) היה שליט פרנקי מהשושלת המרובינגית, מלך בשנים 695–711.
ביוגרפיה

כילדברט היה בנם השני של תיאודריך השלישי וקלוטילדה (או דודה - Doda). ירש את אחיו כלוביס הרביעי לאחר מותו של זה ממחלה בגיל צעיר. כמו קודמיו לפניו, היה נטול סמכות ממשית ואחד מהמלכים עושי-כלום. הוא היה נתון לחלוטין לשליטתו של המאיורדומוס פפין האמצעי. עם זאת, הרשומות מזמנו מהללות אותו כמלך רחום והוגן, ומציינות כי נהג לשפוט בצדק.
במהלך שלטונו הכניע פפין את ראדבוד דוכס פריזיה. כמו כן, נעשו האצילים בדרום הממלכה מרדניים יותר. בתקופתו נבנה המנזר לכבוד המלאך מיכאל (סן מישל) על האי מון-סן-מישל. כילדברט מת לאחר שש עשרה שנים על הכס, בנו דגוברט השלישי החליף אותו בשלטון.
דגוברט השלישי

דגוברט השלישי (Dagobert III; ‏698 או 699 – 715) היה שליט פרנקי מהשושלת המרובינגית.
ביוגרפיה

דגוברט היה בנו של כילדברט השלישי, וירש את אביו בגיל שתים עשרה. הכוח האמיתי בממלכת הפרנקים היה מסור בידיו של המאיורדומוס פפין האמצעי, שריכז בידיו את כל הסמכות הממשית מאז קרב טרטי ב-698. דגוברט, כמו קודמיו, היה אחד מהמלכים עושי-כלום.
בשל קוצר שלטונו וגילו הצעיר, הרשומות מזמנו לא מוסרות עליו כמעט שום מידע. ידוע רק שבתקופת מלכותו, בעוד פפין עסוק במלחמה בפריזים, החלו אצילי הדרום להיעשות מרדניים יותר ויותר: הבישוף סוואריק מאאוקסר הרחיב את נחלתו באמצעות כיבוש מספר ערים, בעוד אודו דוכס אקוויטן ואנתנור מפרובאנס התנהלו כאדונים עצמאיים לחלוטין באחוזותיהם. ב-714 נפטר פפין, והחלה מלחמת אזרחים בין המתחרים על משרתו, עליה הייתה למלך השפעה אפסית. הוא מת בערך בגיל שש-עשרה, אחרי ארבע שנים על הכס.
אינגונד

| --- | --- |
 לידה:  בערך 499
 פטירה:  סביב 546
 בן או בת זוג:  כלותאר הראשון 
 
אינגונד (Ingonde‏, Ingund או Ingunda‏; סביבות 499 – סביבות 546), הייתה מלכת הפרנקים, אשתו של המלך כלותאר הראשון ואם שישה מילדיו.
חייה

נולדה בתורינגיה, הייתה בתו של המלך באדריך (אנ') ונישאה לכלותאר הראשון. בעקבות נישואיה הפכה למלכת הפרנקים. אחותה ארגונד נישאה לכלותאר אחריה וילדה לו את כילפריך הראשון.
אינגונד הייתה נכדתם של באזין ובאזינה, אותה באזינה שעזבה את בעלה והפכה להיות אשתו של כילדריך הראשון, מכאן שאינגונד הייתה בת דודה למחצה של בעלה.
על פי גרגוריוס מטור אינגונד ילדה לכלותאר 6 ילדים: גונתיר, כילדריק, כריברט, גונתרם, סיגיברט ובת זקונים בשם קלותזינד (Clothsind).
שלושה מבין בנים אלו היו מלכים:
כריברט הראשון (521–567), מלך פריז בשנים 561–567
גונתרם (532–592), מלך בורגונדי בשנים 561–592, מלך פריז בשנים 584–592
סיגיברט הראשון (535–575), מלך אוסטרזיה בשנים 561–575
שלושת הנותרים:
גונתיר (Gonthaire Gonthier או Gunthacharius)‏ (517 – מת לאחר 532). השתתף ב-532 במערכה הצבאית בספטימניה
כילדריך (Childeric Childebert או Childericus) (נפטר לפני 561)
קלותזינד (Chlodosuinda Clodosinthe או Clodosinde או Clotsinde) (נפטרה לפני 567). הפכה למלכת הלומברדים על ידי נישואים למלך אלבוין. על פי פאולוס הדיאקון ילדה לאלבוין בת אחת, אלבזוינדה (Albsuind
על פי גרגוריוס מטור אינגונד ביקשה מבעלה, כלותאר הראשון, מלך סואסון, למצוא בעל ראוי ממוצא רם ונישא בעבור אחותה ארגונד. המלך לא מצא בעבור ארגונד בעל ראוי יותר מאשר הוא עצמו, והחליט לשאת לאישה את גיסתו ארגונד, שילדה לו את כילפריך הראשון מלך נויסטריה. מצב זה, שנמשך שנים מספר, גרם למלכה אינגונד מחלת נפש, והיא מתה ב-546.
לקריאה נוספת

Martindale, John R. (ed.), Prosopography of the Later Roman Empire - Volume III, Cambridge: Cambridge University Press, 1992. p 297
מכתבי אהבה (סרט)

| --- | --- |

כרזת הסרט
 מבוסס על:  הרומן "Possession" מאת א. ס. בייאט
 בימוי:  ניל לביוט
 הופק בידי:  בארי לוינסון סטיבן פוונר פולה ויינשטיין
 תסריט:  דייוויד הנרי וואנג לורה ג'ונס ניל לביוט
 עריכה:  קלייר סימפסון
 שחקנים ראשיים:  ארון אקהרט גווינת' פלטרו ג'רמי נורת'ם ג'ניפר אילי
 מוזיקה:  גבריאל יארד
 צילום:  ז'אן-איב אסקופייר 
 מדינה:  ארצות הברית ארצות הברית הממלכה המאוחדת הממלכה המאוחדת
 חברת הפקה:  Focus Features 
 חברה מפיצה:  Focus Features (ארצות הברית) Warner Bros. Pictures (בינלאומי)
 שיטת הפצה:  וידאו על פי דרישה 
 הקרנת בכורה:  28 בנובמבר 2002 
 משך הקרנה:  102 דקות
 שפת הסרט:  אנגלית, צרפתית 
 סוגה:  קומדיה רומנטית, סרט להט"בי, סרט דרמה, סרט מבוסס יצירה ספרותית 
 תקציב:  25 מיליון דולר
 הכנסות:  14.8 מיליון דולר
 הכנסות באתר מוג'ו:   possession
 www.possession-movie.com
 דף הסרט ב־IMDb
 
מכתבי אהבה (באנגלית: Possession) הוא סרט בריטי-אמריקאי מסוגת דרמה בלשית, שכתב וביים ניל לביוט, בכיכובם של גווינת' פלטרו וארון אקהרט. הסרט מבוסס על רומן באותו שם מאת הסופרת הבריטית א. ס. בייאט, שזכה עם פרסומו בפרס מאן בוקר.
תקציר עלילה

שני חוקרי ספרות, רולנד מיצ'ל (ארון אקהרט) האמריקאי, ומוד ביילי (גווינת' פלטרו) הבריטית, מגלים את דבר קיומו של רומן סודי בין המשוררים מהתקופה הוויקטוריאנית, רנדולף הנרי אש (ג'רמי נורת'ם) וכריסטובל לאמוט (ג'ניפר אילי). אש היה אדם בעל דעות מסורתיות ושמרן, ואילו לאמוט הייתה ביסקסואלית חופשייה בדעותיה. גם חוקרים יריבים מודעים למאמציהם של מיצ'ל וביילי, וכל אחד מהם מנסה להיות הראשון לפרסם בגלוי את הממצא החדש על המשוררים. במקביל מתחיל להיווצר קשר עמוק בין מיצ'ל וביילי.
צוות השחקנים

ארון אקהרט – רולנד מיצ'ל
גווינת' פלטרו – מוד ביילי
ג'רמי נורת'ם – רנדולף הנרי אש
ג'ניפר אילי – כריסטבל לאמוט
לנה הידי – בלאנש גלובר
הולי איירד – אלן אש
טובי סטיבנס – פרגוס וולף
טום הולנדר – יואן
טרוור איב – קרופר
הפקה

בשנות ה-90 של המאה ה-20 כתב המחזאי האמריקאי דייוויד הנרי וואנג שלוש טיוטות של תסריטים לסרט, אבל הפרויקט נגרר במשך שנים בשלב קדם ההפקה. במאים כמו סידני פולאק וג'יליאן ארמסטרונג החלו לעבוד על הסרט אבל לבסוף ויתרו, עד שלביוט קיבל את התפקיד. לביוט ערך שינויים משמעותיים בסיפור, והתבסס על הערות שכתבה בייאט על טיוטות התסריטים הקודמות. לדבריה הדמות של רולנד מיצ'ל צריכה "להתקיים על המסך" בצורה שונה מזו שבספר.
לביוט שינה את הלאום של רולנד מבריטי לאמריקאי, והפך אותו לפזיז ולפעיל יותר.
הייתה פנייה לרייף פיינס לגילום התפקיד של רנדולף אש, אבל בסופו של דבר לוהק ג'רמי נורת'ם.
הערות שוליים

↑  Possession, Box Office Mojo
1 2  Daniel Zalewski (18 באוגוסט 2002). "FILM; Can Bookish Be Sexy? Yeah, Says Neil LaBute". The New York Times. נבדק ב-2008-03-25. {{cite web}}:  (עזרה)
↑  "News Summary: Berry Sorry". by Sandra P. Angulo, Entertainment Weekly. 2000-05-11. נבדק ב-2007-03-06.
| --- | --- |
בקרת זהויות :  LCCN: no2002083252   WorldCat (עם LCCN): no2002-083252
כלוביס הרביעי

כלוביס הרביעי (Clovis IV;‏ בין 680 ל-682 - 695) היה שליט פרנקי מהשושלת המרובינגית.
ביוגרפיה

כלוביס היה בנו הבכור של תיאודריך השלישי ואשתו כלוטילדה. עם מות אביו ב-691, לאחר שבע עשרה שנות שלטון, הוא עלה לכס המלוכה כשהוא עודו ילד, כשהיה בערך בן עשר. כמו אביו וכמה מקודמיו, נעדר כלוביס כל סמכות ממשית ממילא: זה עשורים שכוחם של המלכים המרובינגיים היה סמלי בעיקרו, והם מלכו בתואר בלבד, בעוד שהכח האמיתי היה שייך למאיורדומוס שלהם. אי לכך, כונו השליטים המאוחרים בשושלת בשם מלכים עושי-כלום. תיאודריך השלישי היה חלש גם ביחס לקודמיו, שכן תמך במאיורדומוס ברתר נגד המאיורדומוס פפין האמצעי. כשפפין ניצח בקרב טרטי ב-687, הוא נותר בעל הכח הבלתי מעורער בממלכה הפרנקית המאוחדת והחל לכנות את עצמו דוכס הפרנקים. פפין שלט למעשה במדינה בזמן מלכותו של כלוביס הצעיר.
הרשומות מספקות מידע מועט ביותר על חייו, ומזכירות רק שירש את אביו וממת ממחלה כעבור פחות מארבע שנים, בעודו בן ארבע עשרה או חמש עשרה.
הערות שוליים

↑  Aryeh Graboïs. The illustrated encyclopedia of medieval civilization. ISBN 9780706408560. עמ' 219.
| --- | --- |
בקרת זהויות :  GND: 137341016  VIAF: 81545015   WorldCat (עם VIAF): 81545015
2step

2step הוא שיר של הזמר-יוצר הבריטי אד שירן, מתוך אלבום האולפן החמישי שלו, =. השיר נכתב על ידי שירן, דייוויד הודג'ס, לואי בל ואנדרו ואט, והופק על ידי שני האחרונים. ב-22 באפריל 2022 יצא הרמיקס לשיר, בהשתתפות הראפר האמריקאי ליל בייבי, כסינגל החמישי של האלבום. הוא נשלח לרדיו מוזיקה עכשווית למבוגרים בארצות הברית ב-25 באפריל 2022.
רקע והוצאה

שירן אמר כי כתב את השיר מנקודת הביטחון הנמוכה ביותר שלו, "כל שיר שעשיתי, הייתי שולח ומקבל תגובה פושרת. נכנסתי לאולפן ופשוט כתבתי על כך שיש לי חוסר ביטחון עצמי".
ב-19 באוגוסט 2021 הכריז שירן על אלבום האולפן החמישי שלו, =, בו נכלל השיר כרצועה התשיעית. ב-29 באוקטובר 2021 יצא "2step" לאור ביחד עם שאר רצועות האלבום.
וידאו קליפ

קליפ המילים לשיר הועלה לערוץ היוטיוב של שירן ב-29 באוקטובר 2021, יחד עם שאר הקליפים של השירים האחרים באלבום. הווידאו קליפ הרשמי לשיר צולם בקייב, אוקראינה, וכולל הופעת אורח של ליל בייבי.
קרדיטים

אד שירן – שירה, גיטרה, הפקה, כתיבה
דייוויד הודג'ס – הפקה, כתיבה
לואי בל – תופים, קלידים, הפקה, תכנות
אנדרו ואט – גיטרה, קלידים, הפקה, תכנות
סטיוארט הוקס – מאסטרינג
מארק "ספייק" סטנט – מיקסינג
פול למאלפה – הנדסה
מיקומי שיא

|   ‏‏‏  מצעדים ודירוגים (2021–2022)> מדינה |   ‏‏‏  מצעדים ודירוגים (2021–2022)> מצעד |   ‏‏‏  מצעדים ודירוגים (2021–2022)> מיקום שיא |   ‏‏‏  מצעדים ודירוגים (2021–2022)>  |
| --- | --- | --- | --- |
|  עולמי | בילבורד גלובל 200 | 60 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 24 |  |
|  דנמרק | היטליסטן | 11 |  |
|  הממלכה המאוחדת | מצעד הסינגלים הבריטי | 24 |  |
|  נורווגיה | VG-lista | 22 |  |
|  ניו זילנד | המצעד הניו זילנדי הרשמי | 24 |  |
|  צרפת | SNEP | 183 |  |
|  קנדה | קנדה הוט 100 | 63 |  |
|  שוודיה | סוורייטופליסטן | 15 |  |
היסטוריית הוצאות לאור

| אזור | תאריך | פורמט (ים) | גרסה | חברת תקליטים | הערת שוליים |
| --- | --- | --- | --- | --- | --- |
| עולם | 22 באפריל 2022 | הורדה דיגיטלית • הזרמת מוזיקה | גרסת סינגל | אסיילום • אטלנטיק |  |
| ארצות הברית | 25 באפריל 2022 | מוזיקה עכשווית למבוגרים | גרסת אלבום | אטלנטיק |  |
| ארצות הברית | 26 באפריל 2022 | רדיו להיטים עכשוויים | גרסת סינגל | אטלנטיק |  |
23 (שיר של מייק ויל מייד איט)

"23" הוא סינגל הבכורה של מפיק המוזיקה האמריקאי מייק ויל מייד איט בהשתתפות הזמרת האמריקאית מיילי סיירוס והראפרים האמריקאים ויז קאליפה וג'וסי ג'יי; הוא פורסם ב-10 בספטמבר 2013 על ידי בהוצאת חברת התקליטים אינטרסקופ רקורדס. השיר נכתב על ידי מייק ויל מייד איט לצד הראפרים, פייר רמון סלוטר ורוק סיטי.
השיר בעל קצב מהיר ומתייחס לנעלי ספורט של אייר ג'ורדן ולשימוש בסמים. "23" קיבל ביקורות מעורבות מטעם מבקרי המוזיקה ברחבי העולם, שהיו אמביוולנטיים כלפי ההפקה שלו ויכולת הראפ של סיירוס. הוא דורג בשיאו במקום האחד-עשר במצעד הבילבורד הוט 100 בארצות הברית, וזכה להצלחה בין-לאומית. וידאו קליפ נלווה צולם בברוקלין ב-26 באוגוסט 2013, והוקרן בבכורה דרך Vevo ב-24 בספטמבר 2013. סיירוס ביצעה את השיר במהלך החלק הראשון והשני של סיבוב ההופעות שלה, "Bangerz Tour".
רקע וכתיבה

במהלך ההפקה של "23", מייק ויל מייד איט כתב לעצמו קטע ראפ, אותו תכנן במקור לכלול לצד הקטעים של ויז קאליפה וג'וסי ג'יי. עם זאת, לאחר שהשניים האחרונים סיימו את ההקלטות שלהם, מייק החליט שיש להחליף את הקטע שלו בקטע שיבוצע בידי אישה. באותה העת, סיים להפיק את "We Can't Stop" של מיילי סיירוס והדבר הוביל לכך שהיא רצתה להשתתף ב-"23". מייק היסס מהתוכנית שהוצעה, לאחר שפגש אותה מוקדם יותר באותו יום, על אף שהוא נפעם מהביצוע שלה לאותו הקטע המדובר.
"23" הוא שיר היפ הופ בעל קצב מהיר. זהו שיר הראפ הראשון של סיירוס. בפזמון של השיר, סיירוס מדברת על שימוש בסמים, "I'm in the club high off purp with some shades on". בהמשך לכך, ישנה התייחסות חוזרת לנעלי אייר ג'ורדן – הדבר מתבטא בשורה "J's on my feet" החוזרת על עצמה לאורך השיר.
וידאו קליפ

קליפ נלווה ל-"23" צולם בבית הספר התיכון הקתולי בישופ פורד בברוקלין ב-26 באוגוסט 2013; הוא בוים על ידי האנה לוקס דייוויס.
הקליפ הוצג בבכורה עולמית דרך Vevo ב-24 בספטמבר. הקליפ מתרחש בבית ספר תיכון; הוא מתחיל כשמנהל בית הספר עוזב את משרדו, אליו נכנס מייק ויל מייד איט ומתחיל לנגן את "23". סיירוס מוצגת לעיתים קרובות כשהיא מעשנת בחדר האמבטיה וכותבת על המראות שם עם שפתון אדום. קאליפה מבצע את הבית שלו במעבדה לכימיה, בעוד שזה של ג'וסי ג'יי מבוצע בחדר גביעים. נכון לאוגוסט 2024 עומד מונה הצפיות של הקליפ על למעלה ממיליארד מיליון צפיות.
מיקומי שיא

|   ‏‏‏  מצעדים ודירוגים (2013–2014)> מדינה |   ‏‏‏  מצעדים ודירוגים (2013–2014)> מצעד |   ‏‏‏  מצעדים ודירוגים (2013–2014)> מיקום שיא |   ‏‏‏  מצעדים ודירוגים (2013–2014)>  |
| --- | --- | --- | --- |
|  אוסטרליה | מצעד הסינגלים האוסטרלי | 39 |  |
|  ארצות הברית | בילבורד הוט 100 | 11 |  |
|  ארצות הברית | מצעד שירי ה-R&B/היפ-הופ | 2 |  |
|  ארצות הברית | מצעד הפופ איירפליי | 45 |  |
|  ארצות הברית | מצעד השירים הקצביים | 8 |  |
|  בולגריה | BAMP | 5 |  |
|  הממלכה המאוחדת | מצעד הסינגלים הבריטי | 85 |  |
|  הממלכה המאוחדת | מצעד סינגלי ההיפ הופ וה-R&B | 19 |  |
|  ולוניה | אולטראטופ 40 | 1 |  |
|  ניו זילנד | המצעד הניו זילנדי הרשמי | 22 |  |
|  ספרד | PROMUSICAE | 44 |  |
|  פלנדריה | אולטראטופ 50 | 27 |  |
|  פלנדריה | מצעד השירים האורבניים | 18 |  |
|  צרפת | SNEP | 30 |  |
|  קנדה | קנדה הוט 100 | 26 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  אוסטרליה | מצעד השירים האורבניים | 43 |  |
|  ארצות הברית | מצעד שירי ה-R&B/היפ-הופ | 32 |  |
|  ארצות הברית | מצעד שירי הראפ | 26 |  |
|  פלנדריה | מצעד השירים האורבניים | 71 |  |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |   ‏‏‏  מצעדי סוף שנה (2014)>  |
| --- | --- | --- | --- |
|  ארצות הברית | בילבורד הוט 100 | 90 |  |
|  ארצות הברית | מצעד שירי ה-R&B/היפ-הופ | 25 |  |
|  ארצות הברית | מצעד השירים הקצביים | 47 |  |
|  צרפת | SNEP | 152 |  |